**Ռեգե Ժան Փեյջ** (անգլ.՝ Regé-Jean Page, հունվարի 24, 1988(1988-01-24), Լոնդոն, Միացյալ Թագավորություն), թատրոնի և կինոյի բրիտանացի դերասան։ Հայտնություն է ստացել «Բրիդջերթոն» (2020) հեռուստասերիալում կատարած հերցոգ Հասթինգսի դերով, որի համար անվանակարգվել է «ԱՄՆ-ի կինոդերասանների գիլդա» մրցանակի «դրամատիկ հեռուստասերիալի լավագույն դերասան» անվանակարգում։ «Բրիդջերթոն» հեռուստասերիալի մնացած դերասանական կազմի հետ հավակնել է մրցանակի «Դրամա հեռուստասերիալի լավագույն դերասանական անսամբլ» անվանակարգում։ Ըստ ոչ պաշտոնական տեղեկության կարող է դառնալ նոր Ջեյմս Բոնդը։

Կենսագրություն
--------------

Ծնվել է Լոնդոնում։ Անգլիացի հոգեվորականի և շոնա ցեղից զիմբաբվեցի բուժքրոջ երկրորդ երեխան է, նրանցի հետո ընտանիքում ծնվել է ևս երկու երեխա։ Մանկությունն անցկացրել է Հարարեում, բայց հետո՝ 14 տարեկան հասակում վերադարձել է Բրիտանիա, որտեղ էլ ավարտել է դպրոցը։ Սովորել է դերասանական արվեստ՝ վերաբերվելով դրան որպես հոբբի։ Հետո հայտնվել է ազգային երիտասարդական թատրոնում, 2013 թվականին ավարտել է Լոնդոնի դրամատիկ կենտրոնը։ Իր կարիերայի սկզբում դերակատարում է ունեցել Լոնդոնի տարբեր թատրոններում՝ հիմնականում «Գլոբուս» (Ուիլյամ Շեքսպիրի ստեղծագործության հիման վրա գրված «Վենետիկի վաճառականը» պիեսում)։ Եղբոր՝ Ժան-Ռեգեի հետ ստեղել է փանք խումբ, հետո Ջոշոուա Նեշեմի հետ ստեղծել են *«Tunya»* երաժշտական դուետը։ 2020 թվականին այդ դուետի և պարուսույց Լանրե Մալոլուի ջանքերով նկարահանվել է կարժամետրաժ «Don’t wait» ֆիլմը։

Զուգահեռաբար նկարահանվել է կինոյում և հեռուստատեսությունում։ 2016 թվականին կատարել է «Ճուտիկ Ջորջի» դերը «Արմատներ» մինի սերիալում, 2018 թվականին նկարահանվել է «Մարդկանց համար» հեռուստասերիալի երկու էպիզոդներում։ Փեյջին հայտնություն է բերել Նեթֆլիքսի «Բրիդջերթոն» հեռուստասերիալում կատարած Սայմոն Բասեթի՝ հերցոգ Հասթինգսի դերը, հեռուստասերիալի առաջին էպիզոդը էկրաններին է հայտնվել 2020 թվականի վերջին։ Այդ դերում նա անվանկարգվել է «ԱՄՆ-ի կինոդերասանների գիլդա» մրցանակի «Դրամա հեռուստասերիալում լավագույն դերասան» անվանակարգում։ «Բրիդջերթոն» հեռուստասերիալի մնացած դերասանական կազմի հետ հավակնել է մրցանակի «Դրամա հեռուստասերիալի լավագույն դերասանական անսամբլ» անվանակարգում։ 2021 թվականի մարտին հայտնի է դարձել, որ դերակատարում է ստացել «Մոխրագույն մարդը» ֆիլմում։ Ըստ ոչ պաշտոնական տեղեկության կարող է դառնալ նոր Ջեյմս Բոնդը՝ ֆրանշիզայից Դենիել Քրեյգի հեռանալուց հետո։

2021 թվականի փետրվարի վերջին դերասանը հանդես է եկել որպես հաղորդավար և գլխավոր դերակատարներից մեկը երաժշտահումորային Saturday Night Live հաղորդման ժամանակ։

Ֆիլմագրություն
--------------

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 2015 | ս | Վաթեռլոոյի կամուրջ |  *Waterloo Bridge* | Գի Բրեքսթոն |
| 2016 | ֆ | Արմատներ (հեռուստասերիալ) | *Roots* | «Ճուտիկ Ջորջ» |
| 2018 | ֆ | Գիշատիչ քաղաքների ժամանակագրությունը | *Mortal Engines* | Կապիտան |
| 2018 | ս | Մարդկանց համար |  *For the People* | Լեոնարդ Նոքս |
| 2020 | ս | Բրիդջերթոն | *Bridgerton* | Սայմոն Բասեթ, հերցոգ Հասթինգս |
| 2021 | ս | Saturday Night Live | *Saturday Night Live* | Դերասան և հաղորդավար |

Ծանոթագրություններ
------------------

1. 1 2
2. 1 2
3. 1 2
4. 1 2
5. ↑  «Rege Jean Page - Flair Magazine» (ամերիկյան անգլերեն). Վերցված է 2021 թ․ հոկտեմբերի 17-ին.
6. 1 2  Реге-Жан Пейдж из «Бриджертонов» станет новым Джеймсом Бондом?
7. ↑  Who Is Regé-Jean Page, Bridgerton’s Dreamy Duke?
8. ↑  Discovery: Regé-Jean Page
9. ↑  Tunya
10. ↑  Phoebe Dynevor & Regé-Jean Page To Headline Shondaland’s ‘Bridgerton’ At Netflix; 10 Others Cast
11. ↑  «The 27th Annual Screen Actors Guild Awards | Screen Actors Guild Awards». *www.sagawards.org* (անգլերեն). Վերցված է 2021 թ․ ապրիլի 9-ին.
12. ↑  ‘Bridgerton’ Star Regé-Jean Page, Billy Bob Thornton And Alfre Woodard Join Ryan Gosling In The Russo Brothers’ ‘The Gray Man’ For Netflix and AGBO
13. ↑  Знакомьтесь, Реге-Жан Пейдж. Тот самый герцог Гастингс из «Бриджертонов»
14. ↑  Nasha Smith. «Bridgerton's Breakout Star Regé-Jean Page Brings Magic To SNL». *Forbes* (անգլերեն). Վերցված է 2021 թ․ ապրիլի 9-ին.
15. ↑  «'Saturday Night Live' recap: Regé-Jean Page | Boston.com». *www.boston.com* (ամերիկյան անգլերեն). Վերցված է 2021 թ․ ապրիլի 9-ին.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · Internet Movie Database · WikiTree |
|  |
| Չափորոշչային վերահսկողություն | LCCN: no2017105452 · VIAF: 532150323813209972008 · WorldCat VIAF: 532150323813209972008 |

 |